**PREDESTINARE**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mâinile noastre se caută într-una

şi fiecare gest e-o contemplare;

ne ard în inimi, dureros de tare

iubiri înalte – una după una.

În toate zările şi destinările

am strâns fumuseţi netulburate;

cu suflet rănit de bunătate,

multiplicăm aiurea respirările.

Cântă regăsirea-n harfe uriaşe

şi migrează doruri în cuvinte;

râvnim statornic înainte

în numele vestirii, iubirii copărtaşe.

Şi prind lucrurile o altă-nfăţişare,

liniştea se sparge-n unde sonore;

densitatea iubirii majore

ne arde-n inimi, dureros de tare.